राजाक दरबार भरल छल । चुट्टी ससरबाक जगह नै । लोक मूड़ी उठा-उठा सिक्करिसँ बान्हल सैनीनकेँ देखमे व्यस्त छल । ओकरापर बलत्कारक आरोप छलै । ओ अपन बचाबमे बाजल "महराज, एहिमे हमर कोन गलती ? हम तँ अपन भूख मेटलौं । हम सब सीमापर एसगर पत्नीक वियोगमे रहैत छी । अहाँक गलत कानून ओकरा संग नै राखऽ दैत अछि । आब अहीं कहू हम करी तँ की करी ? " दरबार एकदम शान्त भेल ओकर बात सुनैमे मगन छल । ओ आगू बाजल " जखन अहाँक मंत्री पत्नीक संग रहलाक बादो दरबारमे अश्लील फिल्म देखैत अछि तँ हम केलौं तँ कोन गलत केलौं ? जखन ओकरा भूख बर्दाश्त नै भेलै तखन हमरा कोना हेतै ? " राजाकेँ ओकर बात सत्य लागलै । ओकरा छोड़ि देल गेल, मुदा सोचि रहल छल जे एहन सैनीकक कोन काज जे रक्षा करबाक बदले अपने राक्षस बनि जाएत ? 